工部兄新治小閣壘土爲火爐戲作勸召客
作者：葛勝仲
朝代：宋

paragraphs: 簡許開尊殺青竹，俎有肥羜簋饛粟。
招呼未聽洗醆聲，故復吟哦小詩促。
能使将軍賞不貧，請召宗姓仍及身。
擁爐便是入窟室，於粲灑掃情無文。
我今愁如居廣柳，萬斛量之應更有。
內典暫輟算海沙，羣經尤慵開户牖。
政欲酣暢融心神，村郊魚鳥皆來親。
不憂坐上無武子，羣從一一天麒麟。